Anne Krigsvoll

Anne Katharine Krigsvoll (født 1957) er en norsk skuespiller som har vært ansatt ved Nationaltheatret i flere tiår. På TV har hun blant annet gjort seg bemerket i dramaserien Av måneskinn gror det ingenting (1987), mens hun på scenen har gjort seg spesielt bemerket i oppsetninger som Skammen (1998) og Meg nær (2019). På film har hun gjort seg spesielt bemerket i Kvinner i for store herreskjorter (2015).

 Skuespillerkarriere 
Krigsvoll flyttet til Oslo i 1979 for å begynne Statens Teaterskole. Hun ble uteksaminert i 1982 og har siden bodd i Oslo.

Hun scenedebuterte i 1982 i Camino real på Nationaltheatret og har siden tolket en rekke roller ved teatret, blant annet rollen som Kassandra i Trojanerinner (1984), Petra von Kant i Petra von Kants bitre tårer, Tone i Reddet, Helen i Parken, Idun Hov i Skammen (en rolle hun mottok Heddaprisen 1999 for), Lotte i Stort og smått, Fru Bruscon i Teatermakeren, Ella Rentheim i John Gabriel Borkman, Moren i Krig, Alice i Dødsdansen, Kvinna i Skuggar, Inger i Markens Grøde, Tone i Ekteskap på vidt gap, Mor Åse i Peer Gynt, Astrid i Personer, steder og ting og En fremmed i Meg nær (som hun mottok Heddaprisen 2019 for) og Winnie i Lykkedager (2020).

Hun TV-debuterte i miniserien Strindberg, et liv (1985), og spilte hovedrollen i Arild Brinchmanns miniserie Av måneskinn gror det ingenting fra 1987, basert på en bok av Torborg Nedreaas. I 2012 spilte hun den kvinnelige lensmannen Laila Hovland i komiserien Lilyhammer. I 2005 var hun programleder for NRK-serien Danseglede.

Hun filmdebuterte i 1984 i Lars i porten. Hun har ellers medvirket i spillefilmer som For dagene er onde (1991),  Uro (2006) og Kvinner i for store herreskjorter (2015). Hun fikk både Kanonprisen og Amandaprisen for sistnevnte.

 Familie 
Hun er datter av kunstneren Anders Krigsvoll, som i 33 år var tilknyttet Trøndelag Teater, og Agnes født Strømsvik.

 Utmerkelser 
 1988 Amandaprisen for sin rolle i miniserien Av måneskinn gror det ingenting i NRK Fjernsynsteateret
 1999 Heddaprisen for fremragende sceneprestasjon for sesongen 1998 – 1999 med særlig vekt på rollen som Idun i Bergljot Hobæk Haffs Skammen på Nationaltheatret
 2003 Gammleng-prisen i klassen skuespiller
 2015 Amandaprisen i klassen beste kvinnelige biolle for sin rolle i filmen Kvinner i for store herreskjorter
 2016 Kanonprisen i klassen beste birolle for sin rolle i filmen Kvinner i for store herreskjorter
 2019 Heddaprisen for sin rolle i skuespiller Meg nær på Nationaltheatret

 Film og TV-oversikt 
 Film 
 2017 Rett vest
 2015 Kvinner i for store herreskjorter
 2006 Uro (Mor)
 2000 Ballen i øyet (Siri)
 1999 Misery Harbour (Kafé-gjest)
 1997 Naustet (Ingrid)
 1996 Syndig sommer 
 1996 Aldri mer tretten (Rikkes mor) 
 1993 Stella polaris (Kvinnen)
 1991 For dagene er onde (Hildegunn)
 1989 Karachi (Sekretær)
 1988 Brun bitter (Liv Bredesen)
 1985 Papirfuglen (Nåla)
 1985 Øye for Øye (Serveringsdame)
 1984 Lars i porten (Lill) TV 

 2017-19 ZombieLars (Bestemor heks)

 2012-13 Lilyhammer (Laila Hovland)
 2011 Taxi (Finansminister Utnem)
 2007 Berlinerpoplene (Selma Vanvik)
 2007 Størst av alt (Wenche Bergo)
 1999-00 Offshore (Bente Bjerke)
 1998 Nini (episoden "Macho") (Aslaks mor)
 1995 Amalies jul (Vaskedamen Gladys)
 1994 Brødrene Dal og legenden om Atlant-Is (Flyvertinne) 
 1994: Liv (Elisabeth)
 1994 Vestavind (Ellinor) 
 1992 Mysteriet med det levende lik (Aase)
 1990: Den blå koppen (Hu)
 1990: Blindveien 2 (Anne)
 1989 Borgen skole (Franks mor)
 1989 Når den ny vin blomstrer (Alvilde) (Fjernsynsteatret)
 1987 Av måneskinn gror det ingenting (Hun) 
 1985 Strindberg, ett liv (Harriet Bosse)

 Referanser 

 Eksterne lenker 

 Anne i krigshumør (Intervju i Dagbladet, 2003)

Kategori:Personer fra Trondheim kommune
Kategori:Norske skuespillere
Kategori:Skuespillere ved Trøndelag Teater
Kategori:Skuespillere ved Nationaltheatret
Kategori:Skuespillere ved Fjernsynsteatret
Kategori:Amanda for beste kvinnelige hovedrolle
Kategori:Vinnere av Heddaprisen
Kategori:Amandaprisen 1988
Kategori:Amandaprisen 2015
Kategori:Amanda for beste kvinnelige birolle‎
Kategori:Vinnere av Kanonprisen